PATVIRTINTA
Šilutės lopšelio-darželio „Gintarėlis“

direktoriaus 2019 m. rugsėjo 18 d.
įsakymu Nr. V1-53
RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PARODOS
„PRO AUKSASPALVIO RUDENĖLIO LANGĄ...“

NUOSTATAI
I. BENDROSIOS NUOSTATOS
1. Respublikinės ikimokyklinio ir priešmokyklinio amžiaus vaikų kūrybinių darbų  parodos „PRO AUKSASPALVIO RUDENĖLIO LANGĄ...“ nuostatai reglamentuoja tikslą, uždavinius, dalyvius, kūrybinių darbų pateikimo ir organizavimo tvarką.
2. Kūrybinių darbų parodą organizuoja Šilutės lopšelio-darželio „Gintarėlis“ direktoriaus įsakymu patvirtinta organizacinė komanda: direktorės pavaduotoja ugdymui, parodos koordinatorė Aistė Jonušienė, ikimokyklinio ugdymo mokytoja metodininkė Virginija Bendikaitė-Lidžiuvienė, ikimokyklinio ugdymo mokytoja metodininkė Gražina Židonienė, ikimokyklinio ugdymo vyresnioji mokytoja Nida Šertvytienė, ikimokyklinio ugdymo mokytoja metodininkė Rūta Juškevičienė, mokytoja Jurgita Lisauskienė.
3.  Kūrybinių darbų parodos nuostatai skelbiami Šilutės lopšelio darželio „Gintarėlis“ tinklalapyje www.gintarelis.lt
II. TIKSLAS IR UŽDAVINIAI
4. Kūrybinių darbų parodos tikslas: 
4.1. Ikimokyklinio ir priešmokyklinio amžiaus vaikų meninės raiškos ir kūrybinių gebėjimų ugdymas.
5. Kūrybinių darbų parodos uždaviniai:
5.1. Skatinti vaikų kūrybiškumą įgyvendinat kūrybines idėjas, fantazijas;
5.2. Plėtoti įvairias menines veiklas bei įvairių meno priemonių, technikų patirtį;
5.3.  Ugdyti vaikų vizualinę raišką ir kūrybiškumą, išradingumą, taikyti savitas kūrybinių darbų atlikimo technikas, skatinti atskleisti save įvairiomis meno priemonėmis ir būdais;
5.4. Skatinti ugdymo įstaigų bendravimą ir bendradarbiavimą.
III. DALYVIAI

6. Kūrybinių darbų parodoje kviečiami dalyvauti respublikos ikimokyklinio ir priešmokyklinio ugdymo įstaigų ugdytiniai, tėvai, mokytojai.
7. Įstaigos, norinčios dalyvauti respublikinėje ikimokyklinio ir priešmokyklinio ugdymo švietimo įstaigų kūrybinių darbų parodoje ,,Pro auksaspalvio rudenėlio langą…“ užpildo dalyvio paraišką (priedas Nr.1) ir iki 2019-10-07 atsiunčia užpildytą anketą el. paštu: gintarelis.pavaduotojaugdymui@gmail.com  
IV. PARODOS ORGANIZAVIMAS
8. Parodai pateikiamas kūrybinis darbas: 4 vaikų piešinėliai (A4 formato) rudens tematika yra suklijuojami ant spalvoto vatmano lapo (pavyzdys  - priedas Nr.4).
9. Kiekvieno piešinuko dešinės pusės apačioje, pritvirtinama dalyvio kortelės II dalis (14 dydžio šriftu) (priedas Nr.2). Vatmano lapo apačioje pritvirtinama dalyvio kortelės II dalis (16 dydžio šriftu) (priedas Nr.3) su įstaigos pavadinimu, adresu, el. paštu, telefonu.
10. Darbai turi atitikti kūrybinių darbų parodos temą.
11. Darbai gali būti atlikti įvairia technika: akvarele, guašu, akrilu, kreidelėmis, pieštukais, flomasteriais ir kt. 
12. Parodai pateikiami piešiniai turi būti tvarkingi, užbaigti, nesutepti ir nesuglamžyti.
13. Konkursui pateikiami individualūs arba kolektyviniai kūrybiniai darbai.
14. Iš vienos įstaigos parodai pateikti ne daugiau kaip 4 darbus. 
15. Kūrybiniai darbai (piešiniai) pristatomi iki 2019 m. spalio 23 d. adresu: 
Kūrybinių darbų parodai “Pro auksaspalvio rudenėlio langą…”

Šilutės lopšelis-darželis “Gintarėlis”

Kęstučio g. 14, Šilutė 

LT-99182
16. Kūrybiniai darbai bus eksponuojami Šilutės lopšelyje-darželyje „Gintarėlis“ nuo spalio 24 d. iki lapkričio 25 dienos. Taip pat parodos nuotraukos bus patalpintos įstaigos internetiniame puslapyje www.gintarelis.lt.
V. KŪRYBINIŲ DARBŲ PARODOS DALYVIŲ APDOVANOJIMAS

18. Parodos dalyviams  bus įteiktos arba el. paštu išsiųstos organizatorių padėkos. 

VI. BAIGIAMOSIOS NUOSTATOS
19. Organizatoriai neatsako už siuntimo metu dingusius, pažeistus ar sugadintus darbus.
20. Konkurso dalyviai darbų siuntimo išlaidas sumoka patys.
21. Darbai negrąžinami. Organizatoriai pasilieka teisę kūrybinius darbus naudoti savo nuožiūra, apie tai neinformuojant autoriaus. 
22. Iškilus klausimams kūrybinių darbų parodos dalyviai gali kreiptis į ikimokyklinio ugdymo mokytoją Virginiją Bendikaitę-Lidžiuvienę, tel. +37065510977 arba gintarelis.pavaduotojaugdymui@gmail.com, tel. 8441 62268
_________________________________
1 priedas
RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ  KŪRYBINIŲ DARBŲ PARODOS 

„PRO AUKSASPALVIO RUDENĖLIO LANGĄ...“

DALYVIO PARAIŠKA
	Įstaigos pavadinimas
	

	Ugdytinių amžius
	

	Dalyvių skaičius
	

	Pedagogo ar tėvo vardas, pavardė
	

	Pedagogo ar įstaigos el. p. adresas, telefono nr.
	


                                    2 priedas

DALYVIO KORTELĖ ANT VAIKŲ PIEŠINUKŲ
                             I dalis                                                        II dalis
	Autoriaus (-ių) vardas, pavardė, vaiko amžius
	

	Pedagogo vardas, pavardė, kvalifikacinė kategorija
	


                                    3 priedas

DALYVIO KORTELĖ ANT VATMANO LAPO

                             I dalis                                                        II dalis
	Ugdymo įstaigos pavadinimas, adresas, 

kontaktinis tel., el. p.
	


4 priedas

